
חכמים ברומי
מעילה יז, א – יז, ב
שאל רבי מתיא בן חרש את רבי שמעון בן יוחאי בעיר [רומי]: מנין לדם שרצים שהוא טמא? א"ל: דאמר קרא וזה לכם הטמא. אמרו לו תלמידיו: חכים ליה בן יוחאי! אמר להם: תלמוד ערוך בפיו של רבי אלעזר בר רבי יוסי. שפעם אחת גזרה המלכות גזרה שלא ישמרו את השבת, ושלא ימולו את בניהם, ושיבעלו את נדות. הלך רבי ראובן בן איסטרובלי וסיפר קומי, והלך וישב עמהם, אמר להם: מי שיש לו אויב יעני או יעשיר? אמרו לו: יעני, אמר להם: אם כן, לא יעשו מלאכה בשבת - כדי שיענו, אמרו: טבית אמר, ליבטל, ובטלוה. חזר ואמר להם: מי שיש לו אויב יכחיש או יבריא? אמרו לו: יכחיש, אמר להם: אם כן, ימולו בניהם לשמונה ימים - ויכחישו, אמרו: טבית אמר, ובטלוה. חזר ואמר להם: מי שיש לו אויב ירבה או יתמעט? אמרו לו: יתמעט, אם כן - לא יבעלו נדות, אמרו: טבית אמר, ובטלוה. הכירו בו שהוא יהודי - החזירום. אמרו: מי ילך ויבטל הגזרות -  ילך ר' שמעון בן יוחאי שהוא מלומד בנסים, ואחריו מי ילך - ר"א בר ר' יוסי. אמר להם רבי יוסי: ואילו היה אבא חלפתא[footnoteRef:1] קיים, יכולין אתם לומר לו תן בנך להריגה? אמר להם ר' שמעון: אילו היה יוחאי אבא קיים, יכולין אתם לומר לו תן בנך להריגה? אמר להו רבי יוסי: אנא אזלין דלמא עניש ליה ר' שמעון דקא מסתפינא. קביל עליה דלא ליענשיה, אפילו הכי ענשיה. כשהיו מהלכין בדרך נשאלה שאלה זו בפניהם: מנין לדם השרץ שהוא טמא? עקם פיו ר' אלעזר בר רבי יוסי ואמר: וזה לכם הטמא. אמר ליה ר' שמעון: מעקימת שפתיך אתה ניכר שתלמיד חכם אתה, אל יחזור הבן אצל אביו! יצא לקראתו בן תמליון: רצונכם אבוא עמכם[footnoteRef:2]? בכה ר' שמעון ואמר: מה שפחה של בית אבא - נזדמן לה מלאך שלש פעמים. ואני לא פעם אחת; יבא הנס מכל מקום. קדים הוא, על בברתיה דקיסר, כי מטא התם, אמר: בן תמליון צא! בן תמליון צא! וכיון דקרו ליה - נפק אזל. אמר להון: שאילו כל מה דאית לכון למישאל! ועיילינהו לגנזיה, לשקול כל דבעו. אשכחו ההוא איגרא, שקלוה וקרעוה, והיינו דאמר רבי אלעזר בר רבי יוסי: אני ראיתיה בעיר [רומי], והוו עליה כמה טיפי דמים. [1:  "לכאורה קשה: איך הזכיר שם אביו, הלא אסור לעשות כן [עיין שולחן ערוך יו"ד סימן רמ]. וכהאי גוונא הקשה שם הגאון רבי עקיבא איגר. והגר"א בהגהותיו [שם סימן רמ"ב ס"ק לו] הוכיח מכאן שאם מוסיף "אבא", מותר להזכיר שמו. (כאמור: 'ושם אבותי אברהם ויצחק'). וכן כתב בחידושי רע"א במסכת שבת [קטו א] בשם בנו הגר"ש שאם מקדים לומר "אבא", מותר. וכן כתב הפרשת דרכים [דרוש טו] לגבי הזכרת שם רבו, שאם מקדים תואר של כבוד - מותר להזכיר שמו. ולכאורה, קשה על תירוצו, שהרי לקמן אמר רבי שמעון "יוחאי אבא", ולא הקדים תואר של כבוד. ובספר קהלת יעקב להגרי"י אלגאזי [מענה לשון חלק ב אות כט] מתרץ בכל עובדות אלו שהם אמרו "אבא", אלא שמסדר הברייתא הוסיף לבאר את שמם" (חברותא - הערות מעילה יז, ב הערה 629). 
]  [2:  קיימת גרסה לפיה השד היה פעיל הרבה יותר. להשוואה יעויין כאן: https://faculty.biu.ac.il/~barilm/articles/to_check/mag.html] 

1. הגזירה
שלוש המצוות שלהן התאנו הרומאים, מהווים את עיקר ייחודם של ישראל:
"באו לבטל ג' מצות אלו אשר נתנו לישראל להיותם מובדלים הבדל גדול מן האומות: בשבת ובמילה כתיב אות היא ביני וביניכם ולפי שהאשה אינה במילה בא לה הבדל מבין האומות במצות הטבילה. וכמ"ש בכריתות שלא נכנסו ישראל בברית כשקבלו התורה אלא במילה ובטבילה שהכנסה לברית באשה לא היה רק בטבילה[footnoteRef:3]".   [3:  מהרש"א יז, א שלא ישמרו את השבת. ] 

פלא הוא, שאף על פי שרבי ראובן שכנע אותם בהיגיון, ברגע שהכירו בו שהוא יהודי השיבו את הגזירות על כנן. אין זאת אלא שמדובר בהתנגדות אינסטינקטיבית עמוקה למהותם של ישראל.
"רבינו החיד"א זצ"ל כותב בספרו מראית העין, שלכן גזרו על ג' דברים אלה, דהני ג' דברים הם עיקרי הדת, על פי מה שמצינו בזוה"ק על הפסוק "שמן וקטורת ישמח לב", דשמן מרמז על השכינה שמריק אור על האדם, וכן ר"ת של "שמן" הם ש'בת מ'ילה נ'דה, לרמז שאם יבטלו בני ישראל ג' מצות אלו יכבה נר שלהם, והגם שהמלכות לא ידעה עיקרן ושרשן, והראיה שבטענות שטען רבי ראובן בטלום, מ"מ השר שלהם הכניס בלבם למנעם מהם, על דרך שאמרו בזוה"ק על הפסוק "ויאמר על עמו", דשר מצרים היה נותן בלבם את כל הרעה, והשר ידע דהני תלתא הם עיקר התורה, ואם חלילה יעברו בנ"י עליהם ישארו בגלות[footnoteRef:4]". [4:  דף על הדף יז, א.] 

היו שדנו כאן[footnoteRef:5] בשאלת ההיתר שנקט רבי ראובן[footnoteRef:6] לעצמו, שסיפר קומי ולא לבש בגדי נכרים. קשה לדייק כן מסוגייתנו, שיש להניח שכיוון ש "אזיל להצלת כלל ישראל בשעת הגזירה, והכל הותר לו לשעתו[footnoteRef:7]". [5:  המהרי"ק בסי' פ"ח והגר"א ז"ל בביאוריו ליו"ד סי' קעח.]  [6:  מסורת היא שרבי ראובן בן איצטרובלי, ניסה למסור נפשו חלף חייו של רבי עקיבא (ספר חסידים סימן תרצח).]  [7:  דף על הדף יז, א בשם אור הישר.] 

2. דין שרץ
לפי פשט סוגייתנו, רשב"י דרש לרבי מתיא בן חרש אותה דרשה ששנה רבי אלעזר ברבי יוסי בהמשך הדברים: 'וזה לכם הטמא'. כבר בתחילת הסוגיה ידיעתו של רשב"י מיוחסת לדברי רבי אלעזר. לפי זה קשה להבין מדוע כעס רשב"י על רבי אלעזר. רש"י כותב: "והאי קרא מיותר הוא לדרשא למידרש ביה[footnoteRef:8]". לעומת זאת בעלי התוספות מציעים:  [8:  רש"י שם ד"ה א"ל דכתיב וזה לכם.] 

 "מייתורא דוי"ו דוזה קדריש או מה"א דהטמא[footnoteRef:9]". רבי עקיבא איגר[footnoteRef:10] מפנה למדרש, המציע שמקור הלימוד נתון במחלוקת בין התנאים המופיעים בסוגייתנו: "א"ר אחא: יפה רחיצת רגלי עבדי בתי אבות מתורתן של בנים שאפילו רחיצת רגלים צריך לכתוב, והשרץ מגופי תורה ואין דמו מטמא כבשרו אלא מריבוי המקרא: רשב"י אומר: 'טמא הטמא', ר"א בר"י אמר: 'זה וזה' [footnoteRef:11]". [9:  תוספות שם דכתיב וזה לכם הטמא. ובמקום אחר נקטו כפירוש ראשון:  
"דריש ר"ש דם שרץ דטמא מדכתיב וזה ומוכח בבראשית רבה דמוי"ו קדריש" (תוספות מנחות נא, ב ד"ה וי"ו לא דריש).]  [10:  גיליון הש"ס בסוגיה.]  [11:  בראשית רבה פרשת חיי שרה פרשה ס אות ח.] 


3. רשב"י ורבי אלעזר ברבי יוסי
אין בחילופי המקורות לדין כדי להסביר את המתח בין רשב"י לבין רבי אלעזר. עוד קודם צאתם לדרך חשש רבי יוסי, אביו של רבי אלעזר, לשלוח את בנו עם רשב"י.
"יכולין אתם לומר תן בנך להריגה כמו שאתם אומרים לעצמי לשלוח בני עם ר"ש בן יוחי שהוא כעסן וירא אני שמא יענישנו. ור"ש היה סובר שלא היה אומר כך בעבורו אלא בעבור אימת המלכות פן יסתכן בדבר ולכך אמר אילו היה יוחי אבא קיים כו' והשיב ר' יוסי אנא אזלי דלמא עניש ליה ר' שמעון לברי מסתפינא שהוא נער וממהר להשיב ור' שמעון נוח לכעוס ומקפיד בדבר מועט הוא[footnoteRef:12]". אכן נוצר מתח בין שני השליחים בהמשך. רש"י מפרש שהיה כאן מתח של הוראת הלכה בפני רבו[footnoteRef:13]. "ר' אלעזר בר רבי יוסי שלא אמר קול רם כמנהגו אלא עיקם פיו מכמות שהיה רגיל לדבר ואמר בלחישה שלא ירגיש רבי שמעון בן יוחאי שיהא כמורה הלכה לפניו. ואף על פי כן הרגיש בו רבי שמעון בן יוחאי ואמר לו מעקימת שפתיך אתה ניכר - ראיתי שהשבת תשובה וניכר שחכם אתה שידעת להשיב אבל הואיל והורית לפני אל יחזור כו' דענשו ואידך מפרש באגדתא היכי הוה עובדא דנטה נפשו למות עד שנזכר רבי שמעון בן יוחאי שאמר לאביו שיהא מחזירו לשלום ובקש עליו רחמים והיאך נתרפא מפרש התם[footnoteRef:14]".  [12:  תוספות יז א-ב ד"ה אילו היה אבא חלפתא קיים.   ]  [13:  ולכן רבי יוסי לא פחד "שהוא כבר הגיע להוראה והיה חבירו של ר"ש" (מהרש"א שם).]  [14:  רש"י יז, ב ד"ה עיקם פיו.] 

לפירוש זה קשה להבין מדוע חזר רבי מתיא וייחס את דברי רשב"י לרבי אלעזר. אמנם, גם בעלי התוספות הולכים בכיוון דומה: "מיהר להשיב[footnoteRef:15]". סוף המעשה מבואר יותר ברש"י המובא בעין יעקב: "ומפורש בהגדה דנפל בחולי אסכרה והיה מוטל בספינה. וכשנזכר ר' שמעון שנדר לאביו שלא יענישנו, בקש עליו רחמים שיתרפא, וכשהיה שוכב בחליו בתוך הספינה עבר עליו אחד מן הספנים ודרך על צוארו בבלי דעת ויצאה האסכרה מתוך גרונו ונכנס לתוך גרונו של אותו הספן". אין ספק שחזר הבן אצל אביו, שהרי העיד בשובו מה ראה ברומי[footnoteRef:16].  [15:  תוספות שם.]  [16:  מהרש"א שם ד"ה דלמא.] 

הרב ברקוביץ' מוצא כאן תוכן מהותי: "עוקץ הפרק הוא באמירה שגם "הנבלות מצטרפין זה עם זה" ו"כל השרצים (המתים) מצטרפין זה עם זה", כלומר, גם הטומאות יונקות מהחיות, גם בהן קיימת חיות של צמיחה והתהוות. ואף, וזה העיקר, גם בשר השרץ - חומר מת של צורת החיים הרחוקה ביותר משורש הדעת והתודעה שבבריאה – ודמו, הנושא את חיות הצמיחה וההתהוות שבשרץ, "מצטרפין זה עם זה..." זהו הסוד שרשב"י הכיר: החיות עוטפת כול. גם בטומאה שוכנת נקודת חיות, גם בשרץ. בשל כך הסיפור על אודות רשב"י וגזירות הרומאים בא בעקבות הפסיקה שבשר השרץ ודמו מצטרפין...
- דמו ובשרו של שרץ "מצטרפין" רק כאשר ישנו "כוח מאחד" – הדם ובשר הם של אותו שרץ או שאדם הוא המאחד – הוא נגע בבת אחת בדם ובשר, הבאים מיותר משרץ אחד. כלומר, צירוף דמו ובשרו של שרץ כדי לטמא אדם יתקיים רק מתוך גילוי היסוד המאחד שבתשתית הבריאה, הגוף השלם של כל בריה ביש או היסוד המאחד שבדעת ובתודעה של האדם.
- זה שדם שרץ מטמא הנו דבר שאינו ברור מאליו... ייתכן שיש מי שיטען שחיות השרץ אשר בדמו-נפשו אינה יונקת משורש החיות; שמא יעלה על הדעת שחיותם של שרצים באה מכוח ה"אחר", מכוח שכולו מוות וטומאה. והנה מי שהוכיח על פי הגמרא שמחשבה זו בטעות יסודה הוא לא אחר מרשב"י עצמו. ועוד - כעסו על רבי אלעזר ברבי יוסי, חברו לדרך, נבע מכך שנשאלה דווקא שאלה זו, "מנין לדם השרץ שהוא טמא?". רשב"י חשש שדרשת חברו, דרשה שבניסוחה דומה לדרשה שלו, לא תתבסס על אותה תובנה ראשונית לגבי חיות היש – שאין דבר חי שאינו יונק משורש החיות העוטפת כול; הטומאה היא איבוד הפוטנציה שבחיות זו, ולא העדרה של החיות עצמה. מתוך ידיעה רזית זו פנה רשב"י אל בת הקיסר ואל בן תמליון ששכן בתוכה. הוא, שהמלאכים לא באו לבקרו, הכיר שגם שד יכול להיות מסייע ל"מלומד בניסים", שגם בת הקיסר מקור הגזרות, בת השרץ והנושאת את דמו, גם היא איננה טמאה באופן מוחלט. נפשה יונקת משורש החיות, הצמיחה וההתהוות של היש הנברא, וגם השד הינו חלק ממנו. "חיותו של רשב"י וחיותה מצטרפין זה לזה" – הוציא את השד והחזיר את בת הקיסר לשורש קיומה[footnoteRef:17]". הדברים הם יפים ומופלאים. ננסה ללכת בעקבותיהם. שמא 'עקימת השפתים' של רבי אלעזר, מבטאת חשש להגיד את הדברים במלוא עוצמתם. רשב"י ייחס זאת לתורת אביו, רבי יוסי, שבקונפליקט הראשון עם הרומאים נאמר עליו ששתק[footnoteRef:18]. זו הדרך אליה נוטה גם רבי מתיא בן חרש, שכדייר ברומא, מבין את הסכנה שבניסיון לקדש את כל הכוחות הטמאים[footnoteRef:19].  [17:  https://daf-yomi.com/DYItemDetails.aspx?itemId=16426]  [18:  שבת לג, ב.
]  [19:  "נדמה לו כאשה יפה שלא היה כיופיה... כיון שראה אותה הפך פניו לאחוריו, חזר השטן והלך כנגד פניו, החזיר פניו לצד אחר והשטן כנגד פניו, כיון שראה שמתהפכת לכל הצדדים, אמר בלבו מתיירא אני שמא ישלוט בי יצר הרע, ומה עשה אותו צדיק, קרא לאחד מתלמידיו שהיה משמשו, ואמר לו בני לך והביא לי אש ומסמרים, כיון שהביאם הבעירם באש, ונעץ אותם בעיניו" (מדרש תנחומא פרשת חקת – הוספה). ועיין בלימודנו לעבודה זרה ה, א בעניין זה.
] 

4. גרסת הרב מרגליות
הרב מרגליות, כדרכו בקודש, מקהה מתיחויות בין קדמונינו[footnoteRef:20]. הוא פותח בסדרת שאלות: [20:  'מחקרים בדרכי התלמוד וחידותיו', הרב ראובן מרגליות, אות ד: 'חכים ליה בר יוחאי'.
] 

· כיצד מקפיד רשב"י על מי שאמר בלחישה אסמכתא לדין, מבלי לחלוק להלכה?
· כיצד רשב"י שכח הבטחתו לשמור על רבי אלעזר?
· אין בדברי רשב"י כל נימוק להצדקת עונש לרבי אלעזר.
· "מוזר גם הביטוי 'מעקימת שפתיך ניכר'. לחישה אין זו עקימת שפתיים והיכרות כתלמיד חכם אינה על ידי חוזק הקול כי אם לפי תוכן דבריו".
· אם רשב"י קיבל את הלימוד מרבי אלעזר, כפי שתיאר רבי מתיא, היה לו לכבדו ולא להענישו.
מן הניסוח "מי ילך אחריו", הוא לומד שרבי אלעזר צורף למשלחת בתור "צעיר לשמשו בהיותו בארץ נכר". הוא מציע גרסה המוחקת את התחייבותו של רשב"י שלא להעניש את רבי אלעזר. לדעתו התפעל רשב"י מחכמתו של רבי אלעזר, שעיקם שפתיו כדי שלא לצטט יותר מדי, "ובזה הוכר כתלמיד חכם שזהיר שלא לומר על פה דברים שבכתב או לכתוב שלש מילים בלי שרטוט ושלא להפסיק במקום שלא פסק משה... החליט רשב"י בדעתו שצעיר זה ראוי למנותו חכם לכן לא חפץ להשתמש בו יותר אלא: 'יחזור הבן אצל אביו בשלום' [footnoteRef:21]". [21:  אכן מצאתי גרסה: "אמ' ל' יחזיר הבן בשלום אצל אביו". ניתן לפרש: ל'-'ליה' (אתר הכי גרסינן, גרסת 'וטיקן' 
118-119).] 

